ออง เท็ง เชียง

ออง เท็ง เชียง (; 22 มกราคม  ค.ศ. 1936 – 8 กุมภาพันธ์ ค.ศ. 2002) เป็นนักการเมือง สถาปนิก และผู้นำสหภาพแรงงานชาวสิงคโปร์ที่ดำรงตำแหน่งประธานาธิบดีสิงคโปร์คนที่ 5 ในช่วง ค.ศ. 1993 ถึง 1999 ก่อนดำรงตำแหน่งประธานาธิบดี เขาเป็นสมาชิกพรรคกิจประชาชน โดยดำรงตำแหน่งประธานพรรคฯ ใน ค.ศ. 1981 ถึง 1993 หลัง Toh Chin Chye ออกจากตำแหน่งใน ค.ศ. 1981

ใน ค.ศ. 1993 อองลาออกจากสมาชิกพรรค ตำแหน่งรัฐมนตรี และลาออกจากตำแหน่งสมาชิกรัฐสภา เพื่อลงสมัครรับเลือกตั้งประธานาธิบดีใน ค.ศ. 1993 โดยได้รับคะแนนเสียงร้อยละ 58.7 อองได้รับฉายาว่า "ประธานาธิบดีของประชาชน" เนื่องจากเป็นประธานาธิบดีคนแรกที่ได้รับการเลือกตั้งโดยตรงในประวัติศาสตร์ของสิงคโปร์ และเขาได้สาบานตนเข้ารับตำแหน่งเมื่อวันที่ 1 กันยายน ค.ศ. 1993 เขาตัดสินใจไม่ลงสมัครรับเลือกตั้งเป็นประธานาธิบดีสมัยที่สองใน ค.ศ. 1999 ส่วนหนึ่งเป็นเพราะการเสียชีวิตของภรรยา ต่อมาในวันที่ 1 กันยายน ค.ศ. 1999 เอส. อาร์. นาทันได้สืบทอดตำแหน่งต่อจากเขา อองเสียชีวิตขณะหลับด้วยมะเร็งต่อมน้ำเหลืองที่บ้านพัก Dalvey Estate ของเขาใแทงกลินเมื่อวันที่ 8 กุมภาพันธ์ ค.ศ. 2002 ขณะมีอายุ 66 ปี

อ้างอิง

แหล่งข้อมูลอื่น

 Ong Teng Cheong – In Memory of Singapore's first Elected President, Mr. Ong Teng Cheong (1936–2002)
 In Memoriam of Ong Teng Cheong  – ChannelNewsAsia

หมวดหมู่:ประธานาธิบดีสิงคโปร์
หมวดหมู่:ชาวสิงคโปร์เชื้อสายจีน
หมวดหมู่:พุทธศาสนิกชนชาวสิงคโปร์